Verdagte was glo bekend aan vermoorde Kaapse egpaar | Netwerk24
Mali-vroue stel skokkende T20-rekords op
Mali se vrouekrieketspan sal waarskynlik die Kwibuka T20-toernooi so gou moontlik wil vergeet.
Die idee van ’n kaalbaskroeg staan haar nie juis aan nie, want nudisme is nie sexy nie, skryf Erla-Mari Diedericks.
Verdagte was glo bekend aan vermoorde Kaapse egpaar
Deur Ané van Zyl 11 Januarie 2019 13:21
Die bejaarde egpaar van Ottery in Kaapstad wat dood is nadat hulle verwurg is, het een van hul aanvallers geken.
Rugeyah (82) en Riedwaan (85) Addinall saam met ’n onbekende jonger vrou. Foto: Western-Cape Gangwatch
Netwerk24Foto: Western-Cape Gangwatch
Lt.kol. Andrè Traut, polisiewoordvoerder, het bevestig twee mans is in hegtenis geneem vir die moorde op die egpaar en dat een van die mans aan Rugeyah (82) en Riedwaan (85) Addinall bekend was.
“Ná ’n omvattende en deeglike ondersoek deur die polisie in Lansdowne is twee verdagtes, onderskeidelik 20 en 29 jaar oud, Donderdagaand by hul huis in Delft in verband met die moorde in hegtenis geneem,” sê Traut.
Familielede van die egpaar het op 6 Januarie op die grutoneel afgekom. Hulle kon nie by die woonstel inkom nie en het ’n selfoon deur die venster gedruk om foto’s te neem van wat binne aangaan. Hulle het ’n slotmaker gebel om die deur oop te sluit.
Die egpaar se bure het Maandag gesê die inbrekers het hul buit in die egpaar se motor gelaai en daarmee probeer wegry, maar kon nie die motor aan die gang kry nie. Hulle het te voet gevlug.
Die bure was tuis toe die moorde plaasgevind het, maar het weens die geraas van ’n grassnyer buite die huis niks gehoor nie.
Die twee verdagtes verskyn volgende Maandag in die landdroshof in Wynberg.
Meer oor: Ottery
Bejaarde egpaar in Kaapstad glo verwurg
Polisie vra publiek se hulp in Ottery-roofsaak